《东斋》
清代·何若瑶

东斋无客来，萧然惬幽独。随抽架上书，展向窗间读。

夜来微雨过，无声入深竹。晓闻双雀语，万叶新如沐。

物性各得所，吾生安不足。何必希至人，虑淡自无欲。

作者简介：清广东番禺人，字石卿。道光二十一年进士。官右春坊右赞善。旋辞归。咸丰间曾主禺山讲席。卒年六十。有《公羊注疏质疑》、《两汉考證》、《海陀华馆诗文集》。